Þetta er gott hjá Björku . Það er auðvitað mjög heilnæmt og gott að sitja í sjávarloftinu og semja tónlist . Svo er útsýnið frá húsinu magnað bæði dag og nótt . Spurning bara um að passa sig að lokast ekki inni því það flæðir til og frá ‘ eyjunni ’ og ekki hægt að komast þangað á öllum tímum . Þetta er reyndar ekki í fyrsta sinn sem íslenskir listamenn aðhafast eitthvað sniðugt í Gróttu . Árið 2006 lögðu þau Hrafnkell Sigurðsson , Ásdís Sif Gunnarsdóttir , Friðrik Örn Hjaltested , Ragnar Kjartansson og Haraldur Jónsson undir sig alla eyjuna og kölluðu verkið – Eiland .